**Miguel Núñez Pozo**, nado o 6 de xaneiro de 1996 en Terrasa, provincia de Barcelona, máis coñecido como **Miki Núñez** ou simplemente como **Miki**, é un cantante catalán. Deuse a coñecer en 2018, cando formou parte da décima edición de *Operación Triunfo*, quedando en sexto posto. Foi elixido para representar a España no Festival da Canción de Eurovisión 2019 co tema "La venda".

Traxectoria
-----------

### Primeiros anos e formación

O seu pai e a súa nai sempre apoiaron a súa paixón pola música, incluíndo cando decidiu ir a clases de guitarra e piano. Mentres crecía tivo sobrepeso, ata que decidiu comezar a facer algo para cambialo. Estudou Educación Primaria na Universidade de Barcelona. Traballou como profesor auxiliar nunha academia.

### Carreira musical

Antes de darse a coñecer nacionalmente, era vocalista do grupo *Dalton Bang*, que versiona cancións do setenta e co que no verán de 2018 foi de xira por Cataluña.

En 2018, Miki asistiu á audición para a décima tempada de *Operación Triunfo*, sendo o primeiro aspirante en conseguir o adhesivo nos castings e un dos 18 concursantes en ser seleccionados para a gala cero. Foi o único concursante desta edición que conseguiu ser favorito dúas veces, a primeira na gala 5, coa canción "El patio" de Pablo López Jiménez, e a segunda na gala 9. Nesta última, Miki cantou a primeira canción en catalán da historia do programa, "Una lluna a l'aigua" do grupo Txarango. Foi eliminado na semifinal do programa, conseguindo a sexta posición.

Como concursante de *Operación Triunfo*, foi candidato a representar a España no Festival da Canción de Eurovisión 2019. Para a primeira fase do proceso de selección fóronlle outorgadas tres cancións: "El equilibrio" e "La venda" en solitario, e "Nadie se salva" a dúo coa súa compañeira Natalia Lacunza. Estas dúas últimas cancións conseguiron un pase para a gala de preselección, sendo Miki e Natalia os únicos concursantes con dúas cancións na final nacional. O 20 de xaneiro de 2019, "La venda" foi seleccionada a través do voto do público para representar a España no Festival da Canción de Eurovisión 2019 o mes de maio en Tel Aviv.

Influencias
-----------

Sinalou como os seus artistas favoritos a Dub Inc, The Cat Empire e Muse. Declarou que o primeiro concerto ao que asistiu foi do grupo La Pegatina, cuxo integrante, Adrià Salas, sería máis tarde o compositor do seu tema para Eurovisión.

Discografía
-----------

### Sinxelos

* 2019: "La venda"
* 2019: "Celébrate"
* 2019: "Coral del Arrecife" (con Sofía Ellar)

### Álbums de estudio

* 2019: *Amuza*

Notas
-----

1. ↑  "Miki, concursante de OT".
2. ↑  "Eurovisión OT: Miki representará a España en Tel Aviv".
3. ↑  "El espectacular cambio físico de Miki de ‘OT 2018’".
4. ↑  "El drástico cambio físico de un concursante de "OT 2018": "Antes pesaba 20 kilos más"".
5. ↑  "Eurovisión 2019: Primera entrevista a Miki Nuñez, representante de España".
6. 1 2  "Miki OT 2018 - Biografía".
7. ↑  "Miki Núñez - noticias, fotos y vídeos". Arquivado dende o orixinal o 21 de xaneiro de 2019. Consultado o 18 de marzo de 2019.
8. ↑  "Concursantes de OT 2018".
9. ↑  "¿Quién ganará el billete a Tel Aviv? Así han ensayado los finalistas de la gala de Eurovisión".
10. ↑  "Miki de ‘OT’: "Me gustaría que todos tuviéramos un tema para Eurovisión"".
11. ↑  "Miki ('OT') da la sorpresa y pone rumbo a Eurovisión 2019 con 'La venda'".
12. ↑  "Eurovisión: Miki ('OT 2018') representará a España coa canción 'La venda'".
13. ↑  "Miki OT 2018".
14. ↑  "‘OT Eurovisión’: Os mellores momentos da Gala".
15. ↑  Villacañas, Javier (13 de setembro de 2019). "Aquí está Miki Núñez y su álbum "Amuza"". *Cadena100*. Consultado o 1 de decembro de 2019.

|  |  |
| --- | --- |
| Control de autoridades | 
* Wd: Q60727325
* WorldCat
* VIAF: 3699161819215327960002
* AllMusic: mn0003781944
* Discogs: 6838432
* Genius: Miki-nunez
* IMDb: nm10121774
* ISNI: 0000 0004 7607 7346
* MusicBrainz: ID

 |